VIBHA แนวโน้มดีขึ้น
มีการวิเคราะห์กันว่า VIBHA จะสามารถสร้างผลงานในครึ่งหลังปี 62 ดีขึ้นกว่าครึ่งปีแรก เนื่องจากเริ่มเข้า High season ของอุตสาหกรรม
มีการวิเคราะห์กันว่า VIBHA จะสามารถสร้างผลงานในครึ่งหลังปี 62 ดีขึ้นกว่าครึ่งปีแรก เนื่องจากเริ่มเข้า High season ของอุตสาหกรรม
27 ก.ย. 2562

คุณค่าบริษัท
มีการวิเคราะห์กันว่า บริษัท โรงพยาบาลวิภาวดี จำกัด (มหาชน) หรือ VIBHA จะสามารถสร้างผลงานในครึ่งหลังปี 2562 ปรับตัวดีขึ้นกว่าครึ่งปีแรก เนื่องจากเริ่มเข้า High season ของอุตสาหกรรม ซึ่งมีไข้หวัดตามฤดูกาล ซึ่งเริ่มเห็นโรคระบาดมากขึ้น
กอปรกับในครึ่งปีหลัง โรงพยาบาลในเครือที่รับประกันสังคมจะไม่มีการบันทึกรายการที่เป็นลบ จากไตรมาส 2/2562 ที่ผ่านมาถูกเรียกคืนค่าเบิกจ่ายโรครุนแรงที่ต้องบันทึกรายการเป็นลบราว 20 ล้านบาท  ขณะที่บริษัทเตรียมเปิดใช้อาคารใหม่วันที่ 26 ก.ย.นี้ ในส่วนของพลาซ่า ซึ่งคาดเพิ่มรายได้ราว 5-6 ล้านบาท ซึ่งครอบคลุมต้นทุนค่าเสื่อมราคาและค่าใช้จ่ายในการดำเนินงานโดยคาดว่าจะมีกำไรตั้งแต่ปีแรกที่เปิดและคืนทุนใน 5 ปี จากงบลงทุน 300 ล้านบาท
บริษัทมีการปรับกลยุทธ์ในการตัดขายธุรกิจที่ไม่ทำกำไร และเข้าไปลงทุนในกิจการโรงพยาบาลที่มีแนวโน้มกำไรเติบโตดีและราคา Under Value โดยเตรียมตัดขายโรงแรม ปริ๊นส์ตัน พาร์ค สวีท ซึ่งผลประกอบการชะลอตัวและไม่ใช่ธุรกิจหลักของบริษัท โดยคาดว่าจะบันทึกกำไรจากการขายเข้ามาในไตรมาส 4/2562
ขณะที่บริษัทเข้าไปลงทุนในโรงพยาบาลที่มีพื้นฐานดีอย่าง TNH ที่ซื้อขายที่ P/E ถูกเพียง 19 เท่า และ SKR ที่มีแนวโน้มกำไรเติบโตดี
บริษัทตั้งเป้ารายได้ปี 2563 กลับมาเติบโต 10% จากงวดเดียวกันของปีก่อน ซึ่งยังไม่รวมผลบวกจากการที่ทางสมาคมโรงพยาบาลเอกชนมีการยื่นขอให้สำนักงานประกันสังคมปรับขึ้นค่าเหมาจ่ายรายหัว
ส่วนผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้รวมทั้งสิ้น 1,674.72 ล้านบาท จากงวดเดียวกันของปีก่อน 1,619.31 ล้านบาท ขณะที่ทางกำไรสุทธิลดลงเหลือ 153.82 ล้านบาท หรือ 0.0117 บาทต่อหุ้น จากงวดเดียวกันของปีก่อนมีกำไรสุทธิ 194.29 ล้านบาท หรือ 0.147 บาทต่อหุ้น   เนื่องจากจำนวนผู้ป่วยในที่ลดลง และเงินปันผลรับของงบเฉพาะกิจการที่ลดลง
ขณะที่ผลการดำเนินงานงวด 6 เดือนแรก สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 3,312.34 ล้านบาท จากงวดเดียวกันองปีก่อน 3,296.02 ล้านบาท ซึ่งบริษัทมีกำไรสุทธิลดลงเหลือ 263.58 ล้านบาท หรือ 0.200 บาทต่อหุ้น จากงวดเดียวกันของปีก่อนมีกำไรสุทธิ 389.52 ล้านบาท หรือ 0.0295 บาทต่อหุ้น แต่ถือว่าบริษัทยังรักษาผลกำไรได้อยู่
ถึงอย่างไรเชื่อว่า ปีหน้า VIBHA จะมีประเด็นบวกจากการรอปรับขึ้นค่าหัวประกันสังคม โดยบริษัทมีสัดส่วนรายได้จากประกันสังคมผ่านบริษัทย่อยราว 25% ทำให้มีโอกาสที่กำไรจะกลับมาเติบโตดีจากงวดเดียวกันของปีก่อน
…
ผู้ถือหุ้นรายใหญ่
รายชื่อกรรมการ